**NACRT**

Na temelju članka 18. stavka 1. Zakona o lovstvu (Narodne novine 99/18, 32/19 i 32/20) i članka 41. stavka 1. točke 2. Statuta Grada Zagreba (Službeni glasnik Grada Zagreba 23/16, 2/18, [23/18](http://www1.zagreb.hr/zagreb/slglasnik.nsf/rest-akt/6502b8ab5909d209c1258339004a7df4?Open), [3/20](http://www1.zagreb.hr/zagreb/slglasnik.nsf/rest-akt/e9a48f2e91fcf23dc125850e002ee42a?Open), [3/21](http://www1.zagreb.hr/zagreb/slglasnik.nsf/rest-akt/27f509368f5f8421c1258673002a1cba?Open) i [11/21 - pročišćeni tekst](http://www1.zagreb.hr/zagreb/slglasnik.nsf/rest-akt/bc55d9142343ad66c12586b9002689d2?Open)), Gradska skupština Grada Zagreba, uz prethodnu suglasnost Ministarstva poljoprivrede na ….. sjednici,……………….. 2022. ., donijela je

**ODLUKU**

**o ustanovljenju zajedničkih otvorenih lovišta**

**I. OPĆE ODREDBE**

**Članak 1.**

Ovom se odlukom ustanovljuju zajednička otvorena lovišta (u daljnjem tekstu: lovišta) na području Grada Zagreba površine kojih se u većem dijelu nalaze na području Grada Zagreba, a u manjem dijelu na području Zagrebačke županije.

Ovom se odlukom određuje broj i naziv lovišta, granice lovišta, reljefni karakter i zemljopisni položaj lovišta, površina lovišta i vrste divljači u lovištu.

**II. LOVIŠTA**

**Članak 2.**

Na području Grada Zagreba ustanovljuju se sljedeća lovišta:

1. XXI/101 - "JEŽDOVEC - STUPNIK"

2. XXI/102 - "BREZOVICA - KUPINEČKI KRALJEVEC"

3. XXI/103 - "SVETA KLARA"

4. XXI/104 - "DRAGONOŽEC"

5. XXI/105 - "ŽITNJAK"

6. XXI/106 - "SESVETSKI KRALJEVEC"

7. XXI/107 - "ŠAŠINOVEC"

8. XXI/108 - "BELOVAR - MORAVČE"

9. XXI/109 - "VUGROVEC"

10. XXI/110 - "ČUČERJE"

11. XXI/111 - "HORVATI"

**III. GRANICE LOVIŠTA**

**Članak 3.**

**1. XXI/101 - "JEŽDOVEC - STUPNIK"**

**Granice lovišta - opis:**

Lovište obuhvaća područje od petlje Jadranske avenije i autoceste A3 Bregana-Zagreb-Lipovac u Lučkom, gdje kreće prema jugozapadu i ide zapadnom ogradom autoceste A1 Zagreb - Karlovac do nadvožnjaka iznad Gornjodemerske ulice koja spaja Demerje i Stupnik, prelazi nadvožnjak i željezničku prugu Zagreb – Karlovac i od ograde istoimene autoceste skreće na zapad u blizini kote 127,9 na ulicu Žužići. Granica potom prolazi južno uz naselje Dolenec, kroz Božiće i Donji Stupnik, Donjostupničkom ulicom južno od Kravaršćanskog Sela te se polovicom naselja vraća na sjever na Donjostušničku ulicu, preazi Jugovu ulicu i nastavlja na zapad poljskim putem do Majdačke ulice koju prelazi i nastavlja Donjostupničkom ulicom do ruba državne šume kod kote 133, nastavlja rubom državne šume do Gornjostupničke ulice preko kote 138.6 i nastavlja njome do križanja sa Svetonedjeljskom cestom, mijenja smjer i skreće na sjeverozapad Svetonedjeljskom cestom preko Kalinovice do križanja s Kerestinečkom cestom, mijenja smjer na sjever i prateći Kerestinečku cestu nastavlja do mosta i kanala uz dvorac Kerestinec, dalje tim kanalom uz selo Ježdovec dolazi do Ježdovečke ulice te kreće na istok do autoceste A3 Bregana-Zagreb-Lipovac koju dalje prati cijelom dužinom uz južnu ogradu do početne točke - petlje Jadranske avenije i autoceste A3 Bregana-Zagreb-Lipovac u Lučkom.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/101 - "JEŽDOVEC - STUPNIK" nizinskog je tipa jer nadmorske visine ne prelaze 200 metara. Visina vrhova kreće se od 108 metara na južnom dijelu do 118 metara nadmorske visine na sjevernom dijelu. Uz staro korito Save nalazimo više depresija, močvara i starih jama tzv. šoder graba zbog ranije eksploatacije šljunka. Tijekom kišnih godina i visokih vodostaja Save i njenih mrtvih rukavaca tlo bude poplavljeno jer se nalazi na izrazito nizinskom, zaravnjenom području, u riječnoj dolini Save s karakterističnim reljefom.

**Površina lovišta:** 2501 ha

U lovištu od prirode obitavaju

a) glavne vrste divljači

srna obična

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 30 grla

zec obični 72 grla

fazan – gnjetlovi 144 kljunova

**Članak 4.**

**2.****XXI/102 - "BREZOVICA - KUPINEČKI KRALJEVEC"**

**Granice lovišta - opis:**

Početna točka je nadvožnjak autoceste A1 Zagreb - Karlovac u Gornjoj Zdenčini kod kote 141; od početne točke crta granice lovišta ide u smjeru jugoistoka, cestom kroz mjesto Perković, kotu 125 i 126.9, ulicom Kupinec kroz mjesto Kožari, mjesto Vrbanići, mjesto Trupčevići, lomi se u smjeru sjevera i prelazi na cestu za Maretiće Gornje prolazeći kotu 170 i mjesto Maretići Gornji; na izlasku iz mjesta Maretići Gornji prelazi na put uz kotu 186 (Mala Znoš), kotu 199,9, kotu 198 (Velika Znoš) do kote 195 u mjestu Gračec i dalje prati cestu Bratina do kote 215,1 u mjestu Hobolići; kod te kote prelazi šumski put pokraj područja Plac nastavlja šumskim putem Škare na jug do kote 223,3 (Rešpetir) i potom mijenja smjer prema sjeveru i preko Velikog brega nastavlja šumskim putem kroz kotu 189 dalje do Breberničke ceste, prolazi kroz kotu 180 i potom prateći Breberničku cestu u smjeru Kupinečkog Kraljevca do mosta na potoku Kukaljnjak. Prelazi s mosta sredinom vodotoka Kukaljnjak do ušća u potok Lomnica (u blizini Grančarske ulice) i potom nastavlja nizvodno sredinom potoka Lomnica kroz selo Grančari, prelazi s potoka Lomnica na križanju Prigradske ulice, Obreške ceste i Ulice dr. Luje Naletilića nastavlja dalje sjeverno Ulicom dr. Luje Naletilića do nadvožnjaka u Botincu na koti 115,4 gdje prelazi na južnu ogradu autoceste A3 Bregana-Zagreb-Lipovac i nastavlja smjerom prema zapadu do petlje Jadranske avenija i autoceste A3 Bergana-Zagreb-Lipovac u Lučkom, gdje mijenja smjer prema jugozapadu i istočnom ogradom autoceste A1 Zagreb - Karlovac dolazi na početnu točku, nadvožnjak u Gornjoj Zdenčini i kote 141.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/102 - "BREZOVICA - KUPINEČKI KRALJEVEC" je nizinskog tipa, prostire se jugozapadno od Grada Zagreba.

**Površina lovišta:**6278 ha

U lovištu od prirode obitavaju

a) glavne vrste divljači

srna obična

svinja divlja

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 80 grla

svinja divlja 16 grla

zec obični 72 grla

fazan – gnjetlovi 324 kljunova

**Članak 5.**

**3. XXI/103 - "SVETA KLARA"**

**Granice lovišta - opis:**

Lovište obuhvaća područje od nadvožnjaka u Botincu na autocesti A3 Bregana-Zagreb-Lipovac kod kote 115,4 odakle nastavlja južno Ulicom dr. Luje Naletilića do križanja s Prigradskom ulicom i Obreškom cestom, potom prati potok Lomnica i kreće njime uzvodno do ušća potoka Kukaljnjak u potok Lomnicu, prelazi na potok Kukaljnjak i nastavlja njegovim koritom uzvodno do Popove šume i sjeverne granice državnog lovišta broj XXI/1 "Obreški lug", nastavlja tom granicom rubom državne šume uz predjele Popova šuma, Guzelin i kotu 125 te predjel Krčevine, dolazi do potoka Bukovica na mjestu na kojem taj potok u svom toku izlazi iz državne šume, prelazi u potok Bukovica i nastavlja njime nizvodno, prelazi Dragonožečku cestu u blizini kote 118 i dalje ide potokom te prelazi ulicu Hrelci do ušća u potok Lomnica, prelazi preko potoka Lomnica i dalje nastavlja u smjeru sjeveroistoka uz rub državne šume te izlazi na kanal Sava-Odra, skreće koritom kanala nizvodno do mosta na cesti Hrašće – Dubranec kod kote 114, skreće prema sjeveru cestom 1046 za Hrašće, prelazi Gornju Lomnicu i nastavlja dalje Tratinskom cestom prema Hrašću do kote 111, skreće u Odransku ulicu prema istoku do raskršća s Pinturskom ulicom koju prati u smjeru sjevera do Hrašćanske ulice, zaobilazi Hrašće, prelazi željezničku prugu Zagreb - Velika Gorica, dolazi do Avenije Većeslava Holjevca i njome nakon 500 m u smjeru istoka skreće na Prilaz Zagrebačkoj cesti u naselju Veliko Polje, kojom dolazi do Velikopoljske ulice i njome preko Medvenke dolazi do južne ograde autoceste A3 Bregana-Zagreb-Lipovac gdje mijenja smjer prema zapadu te njenom južnom ogradom dolazi do početne točke kod kote 115,4.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/103 - "SVETA KLARA" prostire se južno od Zagreba. Lovište je nizinskog tipa te se nadmorska visina kreće od 110 do 126 metara. Nadmorska visina se povećava od sjevera prema jugu, a karakteriziraju je blago valovite mikrouzvisine i mikroudubine s izraženim manjim laganim padom terena u smjeru jugozapada prema sjeveroistoku. Teren je zaravnjena terasa, reljefa gotovo uravnjene diluvijalne terase. Rijeka Sava je u protekle dvije tisuće godina, uz sudjelovanje okolnih voda, naplavila čvrste čestice tla, koje su povisile aluvijalnu ravnicu za 1-2 metra. Ravnica je stoga bliža brežuljcima Vukomeričkih gorica u tzv. Priterasnom pojasu posve ravnog reljefa.

**Površina lovišta:** 3335 ha

U lovištu od prirode obitavaju

a) glavne vrste divljači

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

zec obični 105 grla

fazan – gnjetlovi 162 kljunova

**Članak 6.**

**4. XXI/104 - "DRAGONOŽEC"**

**Granice lovišta - opis:**

Početna točka lovišta je na mostu gdje Brebernička cesta prelazi preko vodotoka potoka Kukeljnjak, Breberničkom cestom granica ide dalje na jug preko kote 189 nastavlja dalje šumskim putem preko Velikog brega preko kote 223,3 (Rešpetir) gdje mijenja smjer na jugoistok prateći šumski put Škare u blizini točke 200, dolazi do ceste Križanja, prolazi preko potoka Lipnica i dolazi do ceste Cerjani u Gornjim Trpucima gdje skreće na jugoistok i njome preko kote 158. Od kote 158 prati cestu Cerjani do mjesta Lipnica, prolazi kroz mjesto Lipnica i zatim cestom Vidov kut do Havidić Sela gdje na raskršću s Havidićkom cestom skreće na jug i u blizini kote 216,9 prelazi na cestu Bukovčak i dalje cestom uz Žužački grob kreće na istok kroz točku 240 (predjel Čubačka) prema kapelici Majke Božje Lurdske uz kotu 243 do kote 217, odande crta granice nastavlja na sjeveroistok preko Kostanjevca uz kotu 214,1 prelazi na pritok potoka Peščenjak i kod ušća pritoka prelazi šumsku prosjeku i dolazi do ceste Kostanjevec kojom nastavlja do kote 188 u mjestu Kostanjevec, kojim prolazi i nastavlja do kote 185,5, pa u točki 147 skreće na zapad kroz mjesto Gudci istoimenom cestom nastavlja do mosta na pritoku potoka Sopotnjak i do ceste Peršinovec, silazi s ceste na put do Turopoljskog Markuševca i kote 143, zatim skreće na sjever cestom Markuševec prolazeći kroz točku 134 i ide granicom državnog lovišta broj XXI/3 "Šiljakovačka Dubrava" i kod ceste za Pinturku (ispod kote 125) skreće na zapad i južnom granicom državnog lovišta broj XXI/1 "Obreški lug" do ruba državne šume, silazi s ceste i prati južni rub državne šume te u smjeru Kupinečkog Kraljevca do mosta izlazi na put koji preko kota 129 i 130,5 vodi u Donji Dragonožec, prelazi na Dragonožečku cestu i nastavlja njome u smjeru jugozapada do trase elektrovoda, prelazi na trasu elektrovoda i nastavlja u smjeru zapada *na most* u koti 134 koji prelazi preko potoka koji je pritoka Lipnice, tu prelazi u taj potok i nastavlja istim nizvodno do ušća u Lipnicu gdje prelazi u Lipnicu i nastavlja istim uzvodno u pravcu jugozapada te prolazi kroz šumski predjel Radice do mosta na putu za Starjak (točka 138)*,* nastavlja kroz predjel Lukačinke *gdje dolazi do* početne točke na mostu preko potoka Kukaljnjak na Breberničkoj cesti.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/104 - "DRAGONOŽEC" nizinskog je tipa, nadmorske visine od 127 do 248 m brežuljkasto valovito, smješteno na krajnjim sjevernim dijelovima Vukomeričkih gorica s terenom koji obiluje s dosta kosa i grebena između kojih su se urezali plići i dublji jarci i udoline raspoređeni u smjeru sjever - jug. Lovište se nalazi na najjužnijem području grada Zagreba. Lovište je blago razvedeno u visinskom smjeru, povoljne inklinacije. U cjelini konfiguracija terena pruža dosta povoljne uvjete za razvoj divljači.

**Površina lovišta:** 3227 ha

U lovištu od prirode obitavaju

a) glavne vrste divljači

srna obična

svinja divlja

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 80 grla

svinja divlja 18 grla

zec obični 60 grla

fazan – gnjetlovi 96 kljunova

**Članak 7.**

**5. XXI/105 - "ŽITNJAK"**

**Granice lovišta - opis:**

Početna točka je most preko rijeke Save na autocesti A3 Bregana-Zagreb-Lipovac kod Ivanje Reke, ide na sjever preko Ivanjorečke ceste i dalje uz kanal Jelkovec prelazi petlju sa Slavonskom avenijom i nastavlja dalje uz zapadnu ogradu autoceste Zagreb- Goričan, gdje napušta autocestu i prelazi na Ulicu Grge Franje Puđaka kojom dolazi do Selničke ceste prolazeći kroz Selnicu Sesvetsku u smjeru zapada i dolazi do Prve Gupčeve ulice kojom nastavlja prema Industrijskoj cesti i nju prati do Mlake gdje skreće na jug, mijenjajući smjer do kote 113.6 gdje nastavlja Ulicom kneza Ljudevita Posavskog kojom skreće na sjever i dalje njome kroz južni dio naselja Sopnica do Ulice Ante Starčevića u blizini kote 118,3 i dalje njome na zapad do Sopničke ulice kojom nastavlja do željezničke pruge; dalje južnom stranom pruge kroz Resnički gaj do Čulinečke ceste kojom nastavlja i prelazi Slavonsku aveniju i ide dalje prema jugu do točke 108, uz istočni rub tvornice INA OKI nastavlja do kote 108 te potom skreće istočno uz žičanu ogradu INE na jugu gdje izlazi na Ulicu III Struge i potom nastavlja Ulicom Žitnjak Martinci do Ulice Žitnjak koja vodi kroz mjesto Žitnjak i Petruševec do Radničke ceste. Granica dalje nastavlja Radničkom cestom do južne strane ograde od rafinerije nafte koju okružuje i vraća se na Radničku cestu kojom dolazi do raskršća sa željezničkom prugom u blizini kote 109 gdje mijenja smjer na jug i dalje prugom ide do ceste kroz Staklenici Žitnjak te potom dalje istočno od kote 111 do Črnkovečke ulice kojom dalje nastavlja do korita rijeke Save i kod kote 112 mijenja smjer na istok sredinom korita rijeke Save do početne točke na mostu preko rijeke Save na autocesti A3 Bregana-Zagreb-Lipovac ispod Ivanje Reke u blizini kote 104.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/105 - "ŽITNJAK" nizinskog je tipa jer nadmorske visine ne prelaze 200 metara. Visina vrhova kreće se od 108 metara na južnom dijelu do 118 metara nadmorske visine na sjevernom dijelu, smješteno na jugoistočnoj periferiji Zagreba uz lijevu obalu rijeke Save. U južnom dijelu lovišta pojavljuje se nekoliko depresija. Uz staro korito Save nalazimo više depresija, močvara i starih jama kao posljedice eksploatacije šljunka. Tijekom kišnih godina i visokih vodostaja Save i njenih mrtvih rukavaca tlo bude poplavljeno jer se nalazi na izrazito nizinskom, zaravnjenom području, u riječnoj dolini Save s karakterističnim dolinskim reljefom.

**Površina lovišta:** 2395 ha

U lovištu od prirode obitavaju

a) glavne vrste divljači

srna obična

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 27 grla

zec obični 30 grla

fazan – gnjetlovi 144 kljunova

**Članak 8.**

**6. XXI/106 - "SESVETSKI KRALJEVEC"**

**Granice lovišta - opis:**

Početna točka zapadne granice je kod čvora Ivanja Reka na autocesti A3 Bregana-Zagreb-Lipovac kod kote 105 odakle ide u smjeru istoka sjevernom ogradom autoceste A3 Bregana-Zagreb-Lipovac do županijske granice između Grada Zagreba i Zagrebačke županije, mijenja smjer prema sjeveru te sredinom kanala prolazeći pored točke 100 (predjel Gmajne) nastavlja uz zapadni rub šume Kopčevečki čret dolazi do željezničke pruge Zagreb-Dugo Selo, prelazi prugu kod ušća potoka Črnec, prelazi potok Črnec i nastavlja županijskom granicom do Dugoselske ceste kod kote 105 gdje ih prelazi i nastavlja u smjeru sjevera zapadnim rubom ograde voćnjaka "Plantaža" uz kotu 182.9 do sjeverne ograde odakle prelazi na šumski put kroz "Gornju Lozu" putem dalje nastavlja do Ulice Vinka Kindera kroz mjesto Drenčec Bojničićevom ulicom do kanala i križanja s Ulicom slobode na koti 116 gdje mijenja smjer prema zapadu, nastavlja sredinom kanala preko kote 120.9 do Ulice Ivana Granđe, koju prelazi i sredinom tog kanala dolazi do istočne ograde autoceste A4 Zagreb-Goričan (Varaždinska autocesta), mijenja smjer i nastavlja prema jugu istočnom ogradom do početne točke - kod čvora Ivanja Reka na autocesti A3 Bregana-Zagreb-Lipovac kod kote 105.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/106 - "SESVETSKI KRALJEVEC" prostire se istočno od Zagreba. Na zapadu ga od zajedničkih lovišta broj: XXI/105 - "ŽITNJAK" i XXI/109 - "VUGROVEC" odjeljuje autocesta Zagreb - Goričan, s istoka graniči s lovištem Zagrebačke županije broj: I/141 - "Martin breg", s južne strane s lovištem Zagrebačke županije broj: I/147 - "Gornja Posavina". Sjeverno od lovišta "Sesvetski Kraljevec" prostire se zajedničko lovište broj: XXI/107 - "Šašinovec".

Južni dio lovišta se prostire na izrazito nizinskom području. Naime, južna granica lovišta (autocesta Zagreb - Lipovac) nalazi se na 1,5 km od rijeke Save, koje je karakterizirano raščlanjenošću reljefa. Najniži dio lovišta (100 m n.v.) nalazi se na istočnoj granici uz šumu Kopčevečki čret, dok je najviša točka južno od sredine trase ceste Cerje - Budenc (150,2 m n.v.). Iako je vjerojatnost od izlijevanja od rijeke Save vrlo niska, poplava bi se mogla dogoditi upravo u tom donjem dijelu, dok sjeverno od pruge Zagreb - Koprivnica to više nije moguće. Južni dio sjeverno od ceste Zagreb - Dugo Selo imaju male inklinacije i vrlo su pogodne za uzgoj srne obične te sitne divljači.

**Površina lovišta:** 3017 ha

U lovištu od prirode obitavaju

a) glavne vrste divljači

srna obična

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 48 grla

zec obični 60 grla

fazan – gnjetlovi 90 kljunova

**Članak 9.**

**7. XXI/107 - "ŠAŠINOVEC"**

**Granice lovišta - opis:**

Početna točka južne granice je na križanju Soblinečke, Šašinovečke i Prepuštovečke ulice u mjestu Soblinec, Šašinovečkom ulicom i potom Ulicom Ivana Granđe dolazi do istočne ograde autoceste A4 Zagreb-Goričan (Varaždinska autocesta) i njome kreće u smjeru juga do kanala na sjevernom rubu šume Dubrava, prelazi na kanal i sredinom kanala u smjeru istoka prelazeći cestu Šašinovec - Budenec i dalje kanalom preko kote 120.9 do kote 116 (križanje ulice slobode i Bojničićeve ulice) gdje mijenja smjer na križanju na sjever, nastavlja Ulicom slobode kroz Glavničicu istoimenom ulicom do Ulice Laktec koju prati do točke 119, gdje mijenja smjer na sjeverozapad i cestom 31039 dolazi do mjesta Paukovec, prolazi kroz kotu 123 i u mjestu Goričica mijenja smjer na jug prateći Zagrebačku ulicu, prolazi kroz kotu 137,7 do mjesta Belovar, te dalje Varaždinskom ulicom nastavlja do početne točke na križanju cesta u mjestu Soblinec.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/107 - "ŠAŠINOVEC" smješteno je u istočnom dijelu Grada Zagreba. Lovište graniči na zapadu s lovištem Grada Zagreba broj: XXI/108 - "Belovar - Moravče", jugu lovištem broj: XXI/106 - "Sesvetski Kraljevec", na istoku zajedničkim lovištem broj: I/148 - "Bertovina - Strmec", a na jugoistoku zajedničkim lovištem broj: I/141 - "Martin Breg". Pripada nizinskom tipu lovišta, reljef varira od 114,4 m nadmorske visine (Laktec, Jakopovčica i Glavničica) do 133 m (Belovar). Teren ima obilježja prijelaznog reljefa od dijuvijalnih naslaga - greda u široku dolinu nekada poplavljenu pritocima Kašine i Zeline. Općenito se može uočiti pad terena od sjevera prema jugu odnosno u smjeru glavnih vodotoka u lovištu - Zeline Glavničice i Kašine.

**Površina lovišta:** 2613 ha

U lovištu od prirode obitavaju

a) glavne vrste divljači

srna obična

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 72 grla

zec obični 72 grla

fazan – gnjetlovi 126 kljunova

**Članak 10.**

**8. XXI/108 - "BELOVAR - MORAVČE"**

**Granice lovišta - opis:**

Početna točka južne granice je na križanju Soblinečke, Šašinovečke i Prepuštovečke ulice u Soblincu odakle ide Varaždinskom cestom do mjesta Belovar gdje mijenja smjer i skreće sjeverno na Prigorsku ulicu, njome nastavlja kroz mjesto Adamovec, prelazi preko točke 158, nastavlja u smjeru Moravča do kote 225 i skreće na put prema koti 426,7 (predjel Lipovec) nastavlja šumskim putom do izvora Zdenčac i tromeđe županijskih granica Krapinsko-zagorske i Zagrebačke županije te Grada Zagreba (predjel Pregorščina) zatim se lomi i skreće u smjeru zapada prateći županijsku granicu do kote 403 na putu u predjelu Blagušina, te njome nastavlja na jug preko točke 402, prelazi vodotok zvani Škot, prema zapadu izlazi na cestu D29 Novi Golubovec-Soblinec kojom nastavlja na jug do ceste Ivana Mažuranića prolazi kroz Kašinu do raskršća sa Soblinečkom cestom u točki 177 gdje skreće na jugoistok, prolazi kroz kotu 175 i mjesta Prepuštovec i Vurnovec te dolazi do točke 144 na Prepuštovečkoj ulici, kojom nastavlja preko kota 136.1 i 132.9 do početne točke u mjestu Soblinec.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/108 - "BELOVAR - MORAVČE" smješteno je u sjeveroistočnom dijelu Grada Zagreba. Lovište graniči na zapadu s Parkom prirode Medvednica, odnosno Revirom zaštite divljači "Planina". Na sjeveru graniči s lovištem Krapinsko-zagorske županije broj: II/130 - "Marija Bistra", na istoku s lovištem Zagrebačke županije broj: I/148 - "Brestovina - Strmec". U svom donjem dijelu lovište "Belovar - Moravče" graniči s lovištima Grada Zagreba broj: XXI/107 - "Šašinovec" (južna granica) i broj: XXI/109 - "Vugrovec" (jugozapadna granica).

Ovo se lovište rasprostire uglavnom u zoni preko 200 m pa se svrstava u brdski tip. Najniža je točka lovišta područje uz južnu granicu u naselju Soblinec (130 m n.v.), dok je najviša točka vrh Kozelin (511 m n.v.). U nizinskom dijelu lovišta teren je potpuno ravan, reljefno neizrađen, da bi se u smjeru sjevera postupno uspinjao tvoreći tako izrazitiji reljef s blagim inklinacijama i razvijenim južnim, istočnim i zapadnim ekspozicijama.

**Površina lovišta:**3660 ha

U lovištu od prirode obitavaju

a) glavne vrste divljači

srna obična

svinja divlja

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 72 grla

svinja divlja 12 grla

zec obični 84 grla

fazan – gnjetlovi 72 kljunova

**Članak 11.**

**9. XXI/109 - "VUGROVEC"**

**Granice lovišta - opis:**

Početna točka granice je na križanju Soblinečke, Šašinovečke i Prepuštovečke ulice, od te točke granica prati Prepuštovečku ulicu preko kote 132,9 prema sjeverozapadu, prolazi kroz naselja Vurnovec i Prepuštovec, kroz točku 175 i dolazi do Soblinečke ceste gdje u točki 177 nastavlja cestom Ivana Mažuranića u smjeru sjevera prema Kašini, prolazi Kašinu i dolazi do ulice Planina Donja. Dalje granica ide u smjeru zapada, skreće u Ulicu 1. maja, prolazi kroz mjesto Hrustići i potom prati južnu granicu Parka prirode "Medvednica" i izbija na poljski put. Poljskim putom granica nastavlja ići u smjeru zapada i dolazi do Ulice Frana Galovića i potom Ulice Ljudevita Gaja te kod kote 376 i kapelice Sv. Jurja prelazi u Ulicu Planinarski odvojak i nakon 370 m naglo skreće na jug i dolazi do mosta preko potoka Srednjak u području Roginići, odakle nastavlja Vinogradskom ulicom na zapad do prijelaza preko potoka Kostajnec gdje mijenja smjer prateći tok potoka prema jugu kroz predjele Kelčeci i Vejalnica do Ulice Sruki koju potom nastavlja pratiti na jug prelazi u Ulicu Šebeki kod kote 273 koju prati, prolazi uz kotu 372,7 spaja se na ulicu Kuntići koju prati u smjeru istoka, prolazi kroz mjesto Pekčeci i dolazi do mjesta Goranec i mosta preko potoka Vugrovec gdje mijenja smjer prema jugu prateći ulicu Kamenščica do njenog kraja gdje kod kote 385,8 mijenja smjer na jugoistok, prolazi između predjela Koritača i Gradine te izlazi u Šimunčevcu na Šimunčevečku ulicu. Njome nastavlja južno, prelazi preko kote 249.9 i nastavlja cestom Veliki vrh do Naglića. Nakon toga granica naglo skreće u smjeru istoka u ulicu Budifaji, prelazi preko potoka Dobrodol i nastavlja cestom prema Markovom Polju, prolazi kroz Markovo Polje pa ide dalje preko točke 133 i potoka Vugrovec te nakon 100 m na križanju s Vugrovečkom cestom skreće južno u smjeru Sesveta. Granica nastavlja Kašinskom cestom do križanja s Ulicom Bartola Kašića. Nakon toga granica ide u smjeru jugoistoka Ulicom Bartola Kašića te na križanju prelazi na Ulicu Vladimira Vidrića kojom nastavlja do Varaždinske ceste kojom dolazi na početnu točku križanja Soblinečke, Šašinovečke i Prepuštovečke ulice.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/109 - "VUGROVEC" nalazi se na istočnom dijelu planinskog masiva Medvednice. U jugoistočnom dijelu u nastavku padina Medvednice formirala se starija i mlađa aluvijalna pjeskovito-šljunkovita zaravan koja je reljefno nadvišena i postupno nestaje u induciranom bazenu na istoku. Najniža kota nalazi se u južnom dijelu lovišta, u samom centru Sesveta (130 m n.v.), a najniža kota nalazi se kod Sesvetskih Sela 123 m n.v.

Teren obiluje tipičnim rebrastim reljefom izduženih brežuljaka i potočnih dolina. Konfiguracija terena ima u sklopu orografskih prilika staništa važnu ulogu za formiranje biljnih zajednica i određivanje načina gospodarenja s obzirom na vrstu tla i posredno utječe i na odnose prehrane divljači, mogućnost pronalaženja zaklona divljači u lovištu.

**Površina lovišta:** 3.696 ha

U lovištu od prirode obitavaju

a) glavne vrste divljači

srna obična

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 60 grla

zec obični 48 grla

fazan – gnjetlovi 60 kljunova

**Članak 12.**

**10. XXI/110 - "ČUČERJE"**

**Granice lovišta - opis:**

Granica lovišta počinje na križanju Aleje hrvatske mladeži i Sunekove ulice. Od te točke granica ide Sunekovom ulicom i Čučerskom cestom u smjeru sjevera te ulazi u mjesto Degidovec. Ovdje granica skreće i nastavlja Jalševečkom cestom sjeveroistočno, prolazi kroz naselje Klapšići i nakon što prođe točku 265 nastavlja Jalševečkom cestom prema sjeveru te prelazi na cestu Prešci u smjeru istoimenoga naselja. Tom cestom nastavlja dalje prema sjeveru te prolazi kroz naselje Budak. U naselju Budak granica cestom naglo skreće u smjeru jugoistoka prateći Ulicu svete Barbare i prolazi kroz naselja Svibovci i Trupeljaki gdje granica nastavlja pratiti Branovečku cestu. U naselju Trupeljaki granica skreće na sporedni put (Markovićev brijeg) i tom ulicom izbija na cestu Veliki vrh. Granica dalje nastavlja cestom Veliki vrh u smjeru sjevera te izlazi u Šimunčevcu na Šimunčevečku ulicu, prolazi kroz naselje i dalje nastavlja cestom za Goranec. Granica prolazi između predjela Koritača i Gradine, kod kote 385.8 mijenja smjer i izbija na ulicu Kamenščica u naselju Goranec te prelazi preko potoka Vugrovec. Granica dalje skreće u smjeru zapada, prolazi kroz naselja Pekčeci i Šebeki, spaja se na ulicu Kuntići i prolazi uz kotu 372,7. U blizini točke 273 mijenja smjer prema sjeverozapadu te izbija na južnu granicu Parka prirode Medvednica. Ovdje granica nastavlja u smjeru zapada prateći južnu granicu Parka prirode Medvednica i dolazi do naselja Motiki gdje mijenja smjer prema jugu prateći ulicu Vidovec. Granica dalje nastavlja ići južno ulicom Vidovec te dolazi u Markuševečki Popovec gdje prati istoimenu cestu, izbija na Miroševečku cestu i nastavlja južno prolazeći kroz mjesto Miroševec te dolazi do Grada mladih. Ovdje granica prelazi na Aleju hrvatske mladeži i tom alejom nastavlja dalje do početne točke (križanje Aleje hrvatske mladeži i Sunekove ulice).

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/110 - "ČUČERJE" brdskog je tipa. Najviši vrh u lovištu iznosi 373 metra dok najmanji iznosi 137 metara. Lovište je valovita oblika južnih obronaka Medvednice s Parkom prirode kao sjevernom granicom. Reljef je vrlo razvijen brežuljkastog izgleda. Lovište se laganim padinama spušta u savsku nizinu tako da obiluje potočnim dolinama i hrptovima naslanjajući se na glavni dio Medvednice.

**Površina lovišta:** 1.463 ha

U lovištu od prirode obitavaju

a) glavne vrste divljači

srna obična

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 42 grla

**Članak 13.**

**11.****XXI/111 - "HORVATI"**

**Granice lovišta - opis:**

Početna točka zapadne granice je križanje Kolodvorske i Zagrebačke ceste u mjestu Klinča Sela, odakle granična crta lovišta ide Ulicom Stara Karlovačka u smjeru Zagreba, preko naselja Sluki i Buti do Rakova Potoka, gdje na križanju sa Školskom ulicom mijenja smjer prema jugoistoku i dalje tom cestom, a potom cestom Horvati nastavlja preko naselja Krali, točke 136, prelazi željezničku prugu i nastavlja Kraljevečkom cestom, do sjeverne ograde autoceste A1 Zagreb-Karlovac, mijenja smjer i nastavlja prema jugozapadu sjevernom ogradom autoceste do nadvožnjaka na cesti Matije Gupca kod kote 136.7, gdje opet mijenja smjer i skreće prema sjeverozapadu ulicom Matije Gupca u smjeru Klinča Sela do početne točke križanja dviju cesta Kolodvorske i Zagrebačke u mjestu Klinča Sela.

Granica lovišta obilježava se obavijesnim pločama na vidljivim mjestima i javnim prometnicama sukladno propisu lovnogospodarske osnove.

**Reljefni karakter i zemljopisni položaj lovišta:**

Zajedničko otvoreno lovište broj: XXI/111 - "HORVATI" lovište je nizinskog tipa, prostire se južno od Grada Zagreba između autoceste Zagreb - Karlovac i stare Karlovačke ceste.

**Površina lovišta:** 2280 ha

U lovištu od prirode obitavaju

a) glavne vrste divljači

srna obična

svinja divlja

zec obični

fazan – gnjetlovi

b) ostale vrste divljači – sve druge vrste divljači koje od prirode stalno ili povremeno obitavaju ili prelaze preko lovišta.

c) ostale životinjske vrste koje od prirode obitavaju u lovištu, a njima se ne gospodari po Zakonu o lovstvu.

U lovištu se prema mogućnostima staništa može okvirno uzgajati sljedeći broj divljači u matičnom (proljetnom) fondu:

srna obična 40 grla

svinja divlja 16 grla

zec obični 27 grla

fazan – gnjetlovi 48 kljunova

**Članak 14.**

Točan broj svih vrsta divljači koje se u lovištu mogu uzgajati, štititi i koristiti propisat će se lovnogospodarskom osnovom.

Struktura površine opisane granicom lovišta utvrđuje se lovnogospodarskom osnovom (obrazac LGO-1).

**VI. ZAVRŠNE ODREDBE**

**Članak 15.**

Sastavni dio ove odluke su topografske karte za svako zajedničko lovište u mjerilu 1:25000 koje se ne objavljuju.

**Članak 16.**

Danom stupanja na snagu ove odluke prestaje važiti Odluka o ustanovljenju zajedničkih lovišta (Službeni glasnik Grada Zagreba broj 11/18).

**Članak 17.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

Predsjednik

Gradske skupštine

**Joško Klisović**